****

**DIRECȚIA GENERALĂ**

**ÎNVĂȚĂMÂNT PREUNIVERSITAR**

**1. Priorități ale educației pentru anul școlar 2016 - 2017 pentru disciplina/ disciplinele LIMBI MODERNE:**

**1.1.** **Priorități ale educației pentru anul școlar 2016 - 2017**

**învățământ preuniversitar**

**Priorități la nivel național**:

***Proiectarea curriculară***

* Cunoaşterea documentelor şcolare – Planurile-cadru şi programele şcolare în vigoare;
* Realizarea unor planificări eficiente, în baza programelor școlare și a planurilor-cadru în vigoare, astfel încât să se asigure coerența, logica și continuitatea predării, în corelație cu numărul de ore/săptămână;
* Adaptarea planificărilor, diferențierea și particularizarea predării-evaluării în funcție de nivelul clasei; obligativitatea respectării programelor școlare, nu a unui manual anume;
* Valorificarea opționalelor, în vederea creșterea performanței școlare în domeniul limbilor moderne;
* Utilizarea manualelor şcolare, a ghidurilor metodologice, a ghidurilor de evaluare şi a materialelor auxiliare pentru disciplina LIMBI MODERNE.

***Evaluarea elevilor***

1. Evitarea evaluării de tip tradiţional şi punerea accentului pe evaluarea în conformitate cu nivelurile comune de competenţe din CECRL;

2. Elaborarea itemilor şi a probelor de evaluare, prin respectarea exactităţii şi validităţii, acestea oferind diagnoză, prognoză, feedback, motivând și asigurând evoluţia elevilor;

3. Prioritizarea evaluării conform standardelor naționale și nu a testelor internaționale;

4. Adaptarea evaluării la specificul clasei - nivel de cunoaştere, particularităţi psiho -pedagogice ale elevilor;

5. Centrarea evaluării pe competenţele generale fiecărui nivel de învăţământ şi, respectiv, competenţele specifice fiecărei clase/ciclu de învăţământ;

6. Utilizarea cu preponderenţă a evaluării continue, formative, de tip creativ;

7. Utilizarea instrumentelor de evaluare, inclusiv a instrumentelor digitale de evaluare.

***Evaluarea, autoevaluarea și formarea cadrelor didactice***

1. Obligativitatea autoevaluării cadrului didactic (capacitatea de a raporta propriul comportament didactic la exigenţele unui stil didactic elevat, adaptat specificului clasei de elevi). Schimb de experienţă în cadrul comisiilor metodice, a cercurilor pedagogice;
2. Utilizarea fișelor de evaluare și pentru autoevaluarea profesorilor debutanți, prin stabilirea clară și obiectivă a standardelor aferente calificativelor NE/SATISFĂCĂTOR – BINE – FOARTE BINE;
3. Valorizarea profesorilor metodiști;
4. Susținerea formării cadrelor didactice în parteneriat cu CCD-urile și cu instituțiile educaționale cu competențe în domeniu.

***Dotarea cabinetelor de LIMBI MODERNE ( logistică minimă)***

● un TV dotat cu video sau cu DVD player;

● PC cu conectare la internet, o imprimantă, un CD player/funcția de casetofon (existența materialelor încă pe casetă);

● spații generoase de afișaj, destinate nu doar hărților, planșelor, ci și altor materiale. La limbile moderne (și nu numai) se afișează lucrările elevilor (fie de la lucrul pe grupe din ora de curs, fie de la proiectele elevilor);

● un colț cu anunțuri pentru concursuri, examene, olimpiade;

● dulapuri pentru materialele profesorilor, casete, CD (care pot fi ale școlilor), dicționare (luate de la bibliotecă), cărți, auxiliare didactice, editoriale, reviste și ziare în limbile moderne etc. ;

● pupitre individuale (unde este posibil);

● tablă, flipchart.

**2. Cadrul normativ** **privind organizarea procesului de învățământ în anul şcolar 2016– 2017**

**2.1. OMENCS nr. 4577/20.07.2016 privind structura anului școlar 2016-2017**;

**2.2**. **Planurile - cadru și programele școlare valabile în anul şcolar 2016-2017 pot fi accesate la adresa:** [**http://programe.ise.ro/actuale.aspx**](http://programe.ise.ro/actuale.aspx)

**N.B.** A fost aprobat Planul-cadru pentru gimnaziu care urmează sa fie pus în aplicare începând cu anul școlar 2017-2018.

Sunt în lucru Programele școlare pentru clasele V-VIII.

**Programe şcolare pentru învățământul bilingv, valabile în anul şcolar 2016 – 2017:**

***Învățământul bilingv - limba franceză:***

● Anexele nr. 1, 2 și 3 la Ordinul ministrului nr. 5241/01.09.2008 privind aprobareaProgramelor şcolare pentru învăţământul liceal – clase cu program de studiu în regim bilingv, limba franceză, la disciplinele: Geografia Franţei, clasa a IX-a; Istoria Franţei, clasa a X-a, Elemente de cultură şi civilizaţie franceză, clasa a XI-a şi a XII-a.

***Învățământul bilingv francofon:***

● Ordinul ministrului educației, cercetării, tineretului și sportului nr. 5348/ 07.09.2011 privind aprobarea Programelor de Limbă și civilizație franceză – curriculum diferențiat (clasele a IX- a – a XII-a) și a Programelor de Discipline non lingvistice – curriculum diferențiat (clasele a XI-a și a XII-a) pentru elevii secțiilor bilingve francofone incluse în proiectul bilateral franco-român “De la învățământul bilingv către filierele universitare francofone” .

***Învățământul bilingv spaniol:***

● Ordinul ministrului educaţiei, cercetării şi inovării nr. 4354/2009 – Art. 4: Programa şcolară pentru secţiile bilingve - Limba spaniolă - Cultură şi civilizaţie spaniolă pentru examenul de bacalaureat.

***Învățământul bilingv – limba italiană:***

● Ordinul ministrului educației naționale nr. 5023/12.09.2013 privind aprobarea Programelor școlare pentru învățământul liceal – clase cu program de studiu în regim bilingv, limba italiană, la disciplina: Limba italiană, clasele a IX-a – a XII-a

***Învățământul bilingv - limba portugheză*:**

● Ordinul ministrului educației naționale nr. 5024/12.09.2013 privind aprobarea Programelor școlare pentru învățământul liceal – clase cu program de studiu în regim bilingv, limba portugheză, la disciplinele: Geografia Portugaliei, clasa a IX-a; Istoria Portugaliei, clasa a X-a; Elemente de cultură și civilizație portugheză, clasele a XI-a și a XII-a

**2.3.** **Catalogul manualelor școlare valabile în anul şcolar 2016-2017 poate fi accesat la adresa:** [**https://www.edu.ro/index.php.articles/23366**](https://www.edu.ro/index.php.articles/23366)

**2.4.** **Metodologii ale examenelor naționale 2017:**

*Admitere în învățământul liceal și profesional de stat (document în lucru)*

*Bacalaureat (document în lucru)*

*Statutul claselor cu regim de studiu intensiv și bilingv (document în lucru)*

*Anexa la OM privind recunoaşterea şi echivalarea rezultatelor obținute la examene cu recunoaștere internațională pentru certificarea competenţelor lingvistice în limbi străine şi la examene cu recunoaștere europeană pentru certificarea competenţelor digitale, cu probele de evaluare a competenţei lingvistice într-o limbă de circulaţie internaţională studiată pe parcursul învăţământului liceal, respectiv de evaluare a competenţelor digitale, din cadrul examenului de bacalaureat (document în curs de avizare).*

Pentru județele cu secții bilingve francofone, respectiv spaniole, incluse în proiecte/ acorduri bilaterale:

**Bacalaureat bilingv francofon**

● Ordinul ministrului educaţiei, cercetării, tineretului şi sportului nr. 5720/10.09.2012 privind organizarea şi desfăşurarea probelor specifice susţinute de elevii secţiilor bilingve francofone în vederea obţinerii menţiunii speciale „secţie bilingvă francofonă” pe diploma de bacalaureat.

● Ordinul ministrului educaţiei naţionale nr. 4872 / 23.08.2013 privind modificarea Ordinului ministrului educaţiei, cercetării, tineretului şi sportului nr. 5720/2012 privind organizarea şi desfăşurarea probelor specifice susţinute de elevii secţiilor bilingve francofone în vederea obţinerii menţiunii speciale „secţie bilingvă francofonă” pe diploma de bacalaureat.

**Bacalaureat bilingv spaniol**

● Ordinul ministrului educaţiei, cercetării, tineretului şi sportului nr. 5756/18.09.2012 privind organizarea şi desfăşurarea probelor specifice din cadrul examenului de bacalaureat, susţinute de absolvenții secţiilor bilingve româno-spaniole

● Ordinul ministrului educației naționale și cercetării științifice nr. 4576/20.07.2016 pentru modificarea Anexei la Ordinul ministrului educaţiei, cercetării, tineretului şi sportului nr. 5756/2012 privind organizarea şi desfăşurarea probelor specifice din cadrul examenului de bacalaureat, susținute de absolvenții secțiilor bilingve româno-spaniole.

**2.5. Metodologii/convenții de parteneriat /acorduri de colaborare :**

● Metodologia de organizare a secțiilor bilingve francofone incluse în proiectul bilateral franco-român “De la învățământul bilingv către filierele universitare francofone“ aprobată prin ordinul ministrului educației naționale nr. 4424/28.08.2014;

● Convenția de parteneriat nr. 9801/29.08.2014 între Institutul Francez din România și Ministerul Educației Naționale în vederea implementării unei serii de acțiuni culturale și educative adresate elevilor și cadrelor didactice pentru promovarea limbii franceze și a francofoniei în învățământul preuniversitar (recunoașterea și echivalarea DELF A1, A2 sau superior) ;

● Acord de colaborare (nr. 43 /DS/ 04.02.2014) între Institutul Francez din România și Ministerul Educației Naționale privind recunoașterea participării cadrelor didactice la activitățile de formare continuă realizate de Institutul Francez din România și acordarea de credite profesionale;

● Convenția DELE - ACT ADIȚIONAL DE MODIFICARE ȘI COMPLETARE A ACORDULUI DE COLABORARE SEMNAT ÎNTRE MINISTERUL EDUCAȚIEI ȘI CERCETĂRII ȘTIINȚIFICE DIN ROMÂNIA ȘI INSTITUTUL CERVANTES DIN 24 MARTIE 2009, nr. 9772/ 24.06.2015;

● Acord de colaborare încheiat între MENCS – Goethe Institut, privind promovarea limbii germane moderne și a calității predării limbii germane în învățământul preuniversitar – nr. 8713/07.03.2016.

**3.** **Olimpiade și concursuri: regulamente, metodologii specifice etc.:**

**3.1.** **Metodologia – cadru de organizare și desfășurare a competițiilor școlare, Anexa 1** la ordinul ministrului educației, cercetării, tineretului și sportului nr. 3035/10.01.2012 (în vigoare);

**3.2. Regulamentele specifice** **de organizare și desfășurare a olimpiadelor școlare** pentru LIMBI MODERNE pot fi accesate la adresa: http://www.edu.ro/învăţământ preuniversitar/olimpiade și concursuri/regulamente și precizări.

**N. B.** Eventualele modificări/completări ale Regulamentelor specifice vor fi anunțate ulterior.

* 1. **Rezultatele olimpiadelor școlare** (naționale și internaționale) la disciplina LIMBI MODERNE, aferente anului școlar 2015-2016, se găsesc pe site-ul MENCȘ.

1. **Graficul desfășurării olimpiadelor și concursurilor școlare 2017**

Olimpiadele și concursurile naţionale, în anul şcolar 2016-2017:

* Olimpiada Naţională de LIMBI MODERNE, 2017:
  + Faza pe şcoală: decembrie 2016/ianuarie 2017
  + Faza locală (comuna, oraş, sector): 28 ianuarie 2017
  + Faza judeţeană/a municipiului Bucureşti:

4 martie 2017 (limba rusă)

18 martie 2017 (proba scrisă – limbi romanice/ limba germană)

25 martie 2017 (proba orală – limbi romanice)

* + Faza naţională:

24 - 28 aprilie 2017, Jud. SUCEAVA (franceză)

Jud. BOTOȘANI (spaniolă, italiană și portugheză

18 - 24 aprilie 2017, Jud. NEAMȚ (limba germană)

21 - 26 aprilie 2017, Jud. VASLUI (limba rusă)